`

މިނިސްޓްރީ އޮފް ހެލްތު

މާލެ، ދިވެހިރާއްޖެ

ފ އަތޮޅު ހޮސްޕިޓަލް ފޮޅާ ސާފުކޮށްދޭނެ ފަރާތެއް ހޯދުމަށް ކުރެވުނު އިޢުލާނާއި ބެހޭ މަޢުލޫމާތު ޝީޓު

a

**މިނިސްޓްރީ އޮފް ހެލްތު**

މާލެ، ދިވެހިރާއްޖެ

ފ އަތޮޅު ހޮސްޕިޓަލް ފޮޅާ ސާފުކޮށްދޭނެ ފަރާތެއް ހޯދުމަށް ކުރެވުނު އިޢުލާނާއި ބެހޭ މަޢުލޫމާތު ޝީޓު

1. ބީލަމާއިބެހޭ ތަފްޞީލު

ޕްރޮޖެކްޓް: .ފ.. އަތޮޅު ހޮސްޕިޓަލް ފޮޅާ ސާފުކޮށްދޭނެ ފަރާތެއް ހޯދުމަށް

|  |  |
| --- | --- |
| (IUL)FAH-A/FAH/2021/12 | އިޢުލާން ނަންބަރ |
| 29 މާރޗް 2021 | އިޢުލާން ކުރި ތާރީޚް |
| 08 އެޕްރިލް 2021 | އަންދާސީ ހިސާބު ހުށަހެޅުން |

ހ. އަންދާސީ ހިސާބު ހުށަހެޅޭނީ މަޢުލޫމާތު ސާފުކުރުމަށް އަންނަ ފަރާތްތަކަށެވެ. އެނޫން ފަރާތްތަކުން ހުށަހަޅުއްވާ އަންދާސީ ހިސާބު ބަލައެއް ނުގަނެވޭނެއެވެ.

ށ. އަންދާސީ ހިސާބު ހުށަހަޅުއްވަންވާނީ ބަންދުކޮށްފައިވާ ސިޓީއުރައެއްގައެވެ. ސިޓީއުރައިގެ ބޭރުގައި ތިރީގައިވާ ގޮތަށް އެޑްރެސްކޮށްފައި އޮންނަންވާނެއެވެ.

ފއަތޮޅު ހޮސްޕިޓަލުގެ ކުނިކަހާ ފޮޅާ ސާފުކުރުމުގެ މަސައްކަތަށްއެދި

ފއަތޮޅު ހޮސްޕިޓަލް

ނިލަންދޫ ، ދިވެހިރާއްޖެ

ނ. މަސައްކަތުގެ އަގު ހުށަހަޅުއްވަންވާނީ ޖީ.އެސް.ޓީ އަށް ރަޖިސްޓްރީކޮށްފައިވާ ފަރާތްތަކުން ޖީ.އެސް.ޓީ ހިމަނައިގެންނެވެ. ޖީ.އެސް.ޓީ އަށް ރަޖިސްޓްރީ ކޮށްފައިވާ ފަރާތްތަކުން ޖީ.އެސް.ޓީ ހުއްދައިގެ ކޮޕީ ހުށަހަޅަންވާނެއެވެ. ހުއްދައިގެ ކޮޕީ ހުށަނާޅާނަމަ އަގު ދެވޭނީ ޖީ.އެސް.ޓީ ނުހިމަނައެވެ.

1.1 އަންދާސީ ހިސާބާއިއެކު ހުށަހަޅަންޖެހޭ ލިޔުންތައް

ހ. ފުރިހަމަ ކުރެވިފައިވާ ބީލަން ފޯމު. ބީލަން ފޯމުގައި ސޮއި ކުރުމަށް ކަނޑައަޅާފައިވާ ހުރިހާ ބައެއްގައި ސޮއިކުރަންވާނެއެވެ.

ށ. މަސައްކަތުގެ ތަފްޞީލަށް 1 މަސްދުވަހަށް ކަނޑައަޅާ އަގު (ޖީއެސްޓީ ހިމަނައިގެން)

ނ. މަސައްކަތް ކުރިއަށް ގެންދާނެ ގޮތުގެ ޕްރޮޕޯޒަލް. (ތިރީގައި ބަޔާންވެފައިވާ ހުރިހާ ބައިތަކެއް ޕްރޮޕޯޒަލްގައި ހިމަނަންވާނެއެވެ.)

* މުވައްޒަފުންގެ އަދަދު (ޝިފްޓު ޑިއުޓީގައި މަސައްކަތްކުރާ މުވައްޒަފުންގެ ޢަދަދާއި ޝިފްޓު ޑިއުޓީގެ ތާވަލް)
* ފޮޅާ ސާފުކުރުމަށް ބޭނުންކުރާނެ ތަކެތީގެ ލިސްޓު.

ރ.ކުންފުންޏަކުން ނުވަތަ ޕާޓްނާޝިޕްއަކުންނަމަރަޖިސްޓްރީ ކޮށްފައިވާކަމުގެ ރަޖިސްޓްރޭޝަން ސެޓިފިކެޓްގެ ކޮޕީ. އަދި ކުންފުނީގެ ޙިއްސާދާރުންގެ މަޢުލޫމާތު ހުށަހަޅަންވާނެއެވެ. މިގޮތުން ހުށަހަޅުއްވާ ލިޔުމަކީ މިނިސްޓްރީ އޮފް އިކޮނޮމިކް ޑިވެލޮޕްމަންޓުން ދޫކޮށްފައިވާ ލިޔުމަކަށް ވާންވާނެއެވެ.

ބ. ލޯކަލް އިންވެސްމެންޓަކުންނަމަ ރަޖިސްޓްރީ ކޮޕީ އަދި ވެރިފަރާތުގެ އައި.ޑީ.ކާޑް ކޮޕީ.

* **އަންދާސީ ހިސާބު ހުށަހަޅުއްވާއިރު 1.1 ގައި ދެންނެވިފައިވާ ލިޔުންތައް ހުށަހަޅުއްވަންވާނެއެވެ. އަދި މި ލިޔުންތައް ހުށަނާޅާނަމަ އަންދާސީ ހިސާބު ބާޠިލްކުރެވޭނެއެވެ.**
* **ހުށަހަޅާ އަންދާސީ ހިސާބަކީ އެމަސައްކަތް ކުރުމަށް އެކަށީގެންވާ އަގަކަށްވުރެ ކުޑަ އަގެއްކަމުގައިވާނަމަ އެއަންދާސީ ހިސާބެއް ޑިސްކޮލިފައިކުރެވޭނެއެވެ.**
* މި ބީލަމުގެ މުއްދަތަކީ ބީލަން ހުށަހަޅާ ތާރީޚުން ފެށިގެން 90 (ނުވަދިހަ) ދުވަހެވެ. އެހެންކަމުން ބީލަމަށް އެއްވެސް ބަދަލެއް ނުގެނެސް ބީލަމުގެ މުއްދަތު ދެމިއޮންނާނެއެވެ.
1. ބީލަން ހާޞިލްކުރާނެ ފަރާތެއް ހޮވުމުގައި ބަލާ މިންގަނޑުތައް

|  |  |  |  |  |
| --- | --- | --- | --- | --- |
| **ހުށަ ހެޅި ފަރާތް** | **އަގު** | **ތަޖުރިބާ** | **ފައިނޭންސް** | **ޖުމްލަ** |
|  | 70 | 15 | 15 | 100 |

**2.1 އަގަށް ޕޮއިންޓް ދޭނެގޮތް**

އެންމެ ކުޑައަގު ހުށަހަޅާފައިވާ ފަރާތަކަށް ލިބޭނީ 70ޕޮއިންޓް އެވެ. (މިގޮތުން ޕޮއިންޓް ދެވޭނީ އެންމެ ކުޑަ އަގެއް ހުށަހަޅާ ފަރާތަކަށް އެންމެ މަތީ ޕޮއިންޓެވެ. އެއަށްފަހު ޕޮއިންޓް ދެވޭނީ ރޭޝިއޯ އިންނެވެ.) މިގޮތުން ޕޮއިންޓް ދެވޭނީ މަސައްކަތުގެ ފުރިހަމަ އަގަށް 55 ޕޮއިންޓު އަދި މަސައްކަތް ކުރިއަށް ގެންދިޔުމަށް ކަނޑައަޅާފައިވާ ޑިއުޓީ އުސޫލަށް 15 ޕޮއިންޓެވެ.

މަސައްކަތް ކުރިއަށް ގެންދިޔުމަށް ކަނޑައަޅާފައިވާ ޑިއުޓީ އުސޫލަށް ދެވޭ ޕޮއިންޓް

|  |  |  |
| --- | --- | --- |
| ތަފްޞީލު | ލިބޭ ޕޮއިންޓް | މިބަޔަށް ގިނަވެގެން ލިބޭނީ 15 ޕޮއިންޓް |
| ޝިފްޓެއްގައި 2 މުވައްޒަފުން | 5 |
| ޝިފްޓެއްގައި 3 މުވައްޒަފުން | 10 |
| ޝިފްޓެއްގައި 3 މުވައްޒަފުންނަށްވުރެ ގިނައިން | 15 |

ފޮޅާ ސާފުކުރުމުގެ މަސައްކަތް ކުރިއަށް ގެންދަންވާނީ 24 ގަޑިއިރު ތެރޭގައި 3 ޝިފްޓަށް ބަހާލައިގެންނެވެ. މުވައްޒަފުންގެ ޢަދަދު އެކަށީގެންވާ ކަމުގައި ބެލެވޭނީ ސުޕަވައިޒަރު ފިޔަވައި ޝިފްޓެއްގައި މަދުވެގެން2 މީހުން ހިމެނިފައިވާނަމައެވެ. ސުޕަވައިޒަރު ފިޔަވައި މަދުވެގެން ޝިފްޓެއްގައި 2 މީހުން ހިމެނިފައިނުވާނަމަ **އަންދާސީ ހިސާބު ބާޠިލްވާނެއެވެ.**

**2.3 ތަޖުރިބާއަށް ޕޮއިންޓް ދޭނެގޮތް (މިބަޔަށް ގިނަވެގެން ލިބޭނީ 15 ޕޮއިންޓެވެ.)**

ބިޑް ހުށަހެޅި ފަރާތްތަކުން ކޮންޓްރެކްޓް އުސޫލުން މަސައްކަތް ކުރުމުގައި ލިބިފައިވާ ތަޖުރިބާއަށް ބަލައި ދެވޭ ޕޮއިންޓް

|  |  |  |
| --- | --- | --- |
| ތަފްޞީލު | ލިބޭ ޕޮއިންޓް | މިބަޔަށް ގިނަވެގެން ލިބޭނީ 15 ޕޮއިންޓް |
| 6 މަހާއި 1 އަހަރާއި ދެމެދުގެ މުއްދަތެއްގައި ފޮޅާ ސާފުކުރުމުގެ މަސައްކަތް ކޮށްފައިވާނަމަ | 5 |
| 1 އަހަރާއި 2 އަހަރާއި ދެމެދުގެ މުއްދަތެއްގައި ފޮޅާ ސާފުކުރުމުގެ މަސައްކަތް ކޮށްފައިވާނަމަ | 10 |
| 2 އަހަރަށްވުރެ ދިގު މުއްދަތަކަށް ފޮޅާ ސާފުކުރުމުގެ މަސައްކަތްކޮށްފައިވާނަމަ | 15 |

* މިބަޔަށް ޕޮއިންޓް ލިބޭނީ 25,000.00ރ އަށްވުރެ މަތީން ފޮޅާ ސާފުކުރުމާއި ގުޅޭގޮތުން ކޮށްފައިވާ މަސައްކަތްތަކަށް ހުށަހަޅާފައިވާ ލިޔުންތަކަށެވެ.

**2.4 ފައިނޭންސަށް ޕޮއިންޓް ދޭނެގޮތް (މިބަޔަށް ގިނަވެގެން ލިބޭނީ 15 ޕޮއިންޓެވެ.)**

|  |  |  |
| --- | --- | --- |
| ހުށަހަޅާފައިވާ އަގުގެ 2/1 ފައިނޭންސް ހުރިނަމަ | 10 | މިބަޔަށް ގިނަވެގެން ލިބޭނީ 15 ޕޮއިންޓް |
| ހުށަހަޅާފައިވާ އަގާއި އެއްވަރުގެ ނުވަތަ އެއަށްވުރެ ގިނައިން ފައިނޭންސް ހުރިނަމަ | 15 |

* ފައިނޭންސްކަމުގައި ބެލެވޭނީ ބިޑު ހުޅުވާ ތާރީޚާއި ހަމައަށް އަންދާސީ ހިސާބު ހުށަހަޅުއްވާފައިވާ ފަރާތުގެ ވޭތުވެދިޔަ 3 މަސްދުވަހުގެ ބޭންކް ސްޓޭޓްމަންޓެވެ. މިގޮތުން ބެލެވޭނީ ބޭންކް ސްޓޭޓްމަންޓަށް ފައިސާ ޖަމާކޮށްފައިވާ އަދަދެވެ.
1. މަސައްކަތުގެ ތަފްޞީލު

މަސައްކަތް ހަވާލުކުރެވޭ ދުވަހުންފެށިގެން މިއެއްބަސްވުމުގައި ލިޔެ ބަޔާންވެފައިވާ ހުރިހާތަނެއް ހުންނަންވާނީ ރަނގަޅަށް ކުނިކަހާ ފޮޅާ ސާފުކޮށްފައެވެ. މޮޕްއަޅާ ޑިސް އިންފެކްޓް ކުރުމުގައި ބޭނުންކުރަންވާނީ މިއެއްބަސްވުމުގައި ތަފްސީލް ދެވިފައިވާ ތަކެއްޗާއި ކެމިކަލެވެ. މަސައްކަތުގައި ބޭނުންކުރާ ހުރިހާ އާލަތަކާއި ކެމިކަލަކާއި މިނޫނަސް މިބާވަތުގެ ހުރިހާ ތަކެއްޗެއް ހުންނަންވާނީ އެކަށީގެންވާ ރަނގަޅު ފެންވަރެއްގައި ރައްކާތެރިކަމާއެކު ތަރުތީބުންނެވެ. މަސައްކަތްކުރަންވާނީ ހޮސްޕިޓަލަށް އަންނަމީހުންނަށާއި،ހޮސްޕިޓަލްގައި އެޑްމިޓްކުރެވޭ މީހުންނަށް އެއްވެސްކަހަލަ އުނދަގުލެއްނުވާނެގޮތަށް ބަލައިގެން މަސައްކަތްކުރާމީހުންނާއި އެހެންމީހުންގެ ސަލާމަތާރައްކާތެރިކަމަށްޓަކައި އަޅަންޖެހޭ ސަލާމަތީ ފިޔަވަޅުތައް އަޅައިގެންނެވެ. މަސައްކަތްކުރުމަށް ބޭނުންވާފެނާއި، ކަރަންޓް ސައިޓުން ލިބޭނެއެވެ. އަދި މަސައްކަތަށް ބޭނުންވާތަކެތި ބެހެއްޓުމަށްޓަކައި ހޮސްޕިޓަލްގައި ޖާގަހުރި މިންވަރަކުން ތަންލިބޭނެއެވެ. ނަމަވެސް މަސައްކަތްކުރާމީހުން ބޭތިއްބުމަށް ނުވަތަ ރެސްޓްކުރުމަށް ތަނެއް ނުދެވޭނެއެވެ.

3. ކުނިކަހާ ފޮޅާ ސާފުކޮށްދޭންޖެހޭ ތަންތަނާއި ތަކެތި

3.1 އޯޕީޑީ އޭރިޔާ ނުވަތަވެއިޓިންގ އޭރިޔާ،ރިސެޕްޝަނާއި ކޮރިޑޯތައް

ހ. އޯ.ޕީ.ޑީ އޭރިއާ ނުވަތަ ވެއިޓިންގ އޭރިއާ އާއި ކޮރިޑޯތައް މަދުވެގެން 24 ގަޑިއިރުގެތެރޭގައި 6 (ހައެއް)ފަހަރު (ޝިފްޓެއްގައި 2 ފަހަރު) ކުނިކަހައި ސާފުކުރަންވާނެއެވެ. އަދި ވާރެ ވެހޭ ދުވަސްވަރެއްގައި މީހުން ވަދެނިކުތުމުގައި އޯ.ޕީ.ޑީ އޭރިޔާ ހަޑިވަމުން ދާނަމަ، ސާފުކޮށް އޮންނާނެހެން އަބަދުވެސް މޮޕް އަޅައި ރީތި ކުރަންވާނެއެވެ.

ށ. މީގެ ތެރެއިންތިންފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 4.2 ވަނަ މާއްދާގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. އޯ.ޕީ.ޑީ އޭރިއާއާއި ކޮރިޑޯ ތަކުގައި ހުންނަ ހުރިހައި ފަރުނީޗަރާއި މިނޫނަސް މިފަދަތަކެތީގެ ހިރަފުސް މަދުވެގެން 24 ގަޑިއިރުގެތެރޭގައި 1 (އެކެއް) ފަހަރު ފޮޅައި ސާފުކުރަންވާނެއެވެ.

ރ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގ އާއި ފަންކާތަކާއި ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. އިސްވެ ނަންގަނެވިދިޔަ ސަރަޙައްދުގައި ހިމެނޭ ހުރިހައި ތަނެއްގެ ފާރުތަކުގައި ހަރުކުރެވިފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓް ޑީބޯޑު، ފޮޓޯފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ޅ. ހޮސްޕިޓަލަށް ވަދެ ނުކުތުމަށް ކަނޑައެޅިފައިވާ ދޮރުތަކާއި ފާޚާނާ ކުރިމަތީގައި އަޅާފައިއޮންނަ ފައިފުހި، "ތްރީ އެމް މެޓް" ފަދަތަކެތިން މަދުވެގެން 24 ގަޑިއިރުގެތެރޭގައި ދެފަހަރު ވެލިފޮޅައި ސާފުކުރުމާއިއެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ކ. އޯ ޕީ ޑީ އޭރިޔާ ނުވަތަ ވެއިޓިންގ އޭރިއާއާއި ކޮރިޑޯގެ ފާރުތަކުގެ ތަށިމުށިތައް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

އ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

3.2ބަލިމީހުން ބަލާ ކޮޓަރިތައް

ހ.ބަލިމީހުން ބަލާ ހުރިހައި ކޮޓަރިތަކެއް މަދުވެގެން 24 ގަޑިއިރުގެތެރޭގައި 6 (ހައެއް) ފަހަރު (ޝިފްޓެއްގައި 2 ފަހަރު)ކުނިކަހައި ސާފުކުރަންވާނެއެވެ.

ށ. މީގެތެރެއިން ތިންފަހަރު މޮޕް އަޅަންވާނެއެވެ. މޮޕް އަޅަންވާނީ މިލިޔުމުގެ4.1 ވަނަމާއްދާގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. ބަލިމީހުން ބަލާ ހުރިހައި ކޮޓަރިތަކުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ރ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާތަކާއި، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. އިސްވެ ނަންގަނެވިދިޔަ ސަރަޙައްދުގައި ހިމެނޭ ހުރިހައިތަނެއްގެ ފާރުތަކުގައި ހަރުކުރެވިފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓްޑީބޯޑު، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ޅ. އޯ ޕީ ޑީ އޭރިޔާ ނުވަތަ ވެއިޓިންގ އޭރިއާއާއި ކޮރިޑޯގެ ފާރުތަކުގެ ތަށިމުށިތައް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ކ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

3.3އާއްމު އަންހެނުންގެ ވޯޑު، އާއްމު ފިރިހެނުންގެ ވޯޑު، ކުޑަކުދިންގެ ވޯޑު، މެޓާރނިޓީ ވޯޑު އަދި އޮޕަރޭޝަން ކޮށްގެން ތިބޭ މީހުންގެ ވޯޑު

ހ. އާއްމު އަންހެނުންގެ ވޯޑު، އާއްމު ފިރިހެނުންގެ ވޯޑު، ކުޑަކުދިންގެ ވޯޑު، މެޓާރނިޓީ ވޯޑު އަދި އޮޕަރޭޝަން ކޮށްގެން ތިބޭ މީހުންގެ ވޯޑުގެ ތަޅުމުގެ ހުރިހައިތަނެއް މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރުކުނިކަހައި ސާފުކުރަންވާނެއެވެ.

ށ. މީގެތެރެއިން ދެފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 2 ވަނަ މާއްދާގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ. ކޮންމެ ވޯޑެއްގައި މޮޕް ލުމަށް ބޭނުންކުރަންވާނީ ތަފާތު މޮޕެކެވެ. އަދި އެއް ވޯޑެއްގައި އަޅާ މޮޕް، އިތުރު ވޯޑެއްގައި މޮޕް އެޅުމަށް ބޭނުން ކޮށްގެން ނުވާނެއެވެ.

ނ. މި ވޯޑުތަކުގައި ހުންނަ ހުރިހައި އެނދަކާއި، ބެޑްސައިޑް ލޮކަރާއި، އައި ވީ ސްޓޭންޑް، ބެޑްސައިޑް ސްކްރީނާއި އަދި އޮކްސިޖަން ޓްރޮލީ އާއި މިނޫނަސް މިފަދަ އެންމެހައި ތަކެއްޗާއި ފަރުނީޗަރުގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ރ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރި އަދި ޑިވައިޑަރުގެ ރޭލިން ފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. އިސްވެ ނަންގަނެވިދިޔަ ސަރަޙައްދުތަކުގައި ހިމެނޭ ހުރިހާ ތަނެއްގެ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓްޑީބޯޑު، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ޅ. މި ވޯޑުގެ ފާޚާނާއަށް ވަންނަ ދޮރުމަތީގައި އަޅާފައި އޮންނަ ފައިފުހި މަދުވެގެން ދުވާލަކު 2 ( ދެއެއް ) ފަހަރު ވެލިފޮޅައި ސާފުކުރުމާއި އެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ކ. މި ވޯޑްގެ އެތެރެ ފާރުތަކާއި، ވެއިޓިންގ އޭރިއާ އާއި، ކޮރިޑޯ ފާރުތަކުގެ ތަށިމުށިތައް މަދުވެގެން ދުވާލަކު1 (އެކެއް ) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

އ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

* 1. ނާރސަސް ސްޓޭޝަން

ހ. ނާރސަސް ސްޓޭޝަންގެ ތަޅުމުގެ ހުރިހައިތަނެއް މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން ދެފަހަރު މޮޕް އަޅަންވާނެއެވެ.މޮޕް އަޅަންވާނީ މި ލިޔުމުގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. ނާރސަސް ސްޓޭޝަނުގައި ހުންނަ ހުރިހައި ކަބަޑަކާއި، މޭޒާއި، މެޑިސިން ޓްރޯލީ އާއި މިނޫނަސް މިފަދަ އެންމެހައި ތަކެއްޗަކާއި ފަރުނީޗަރެއްގެ ހިރަފުސް ، މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. މިތަނުގައި ހުންނަ މޫނުދޮންނަ ތަށި / ސިންކް މަދުވެގެން 24 ގަޑިއިރުގެތެރޭގައި 6ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2 ގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

ނ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރި ފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. އިސްވެ ނަންގަނެވިދިޔަ ސަރަޙައްދުގައި ހިމެނޭ ހުރިހައިތަނެއްގެ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ކަރަންޓް ޑީ ބޯޑު، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި އަދި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ބ. މި ތަނުގެ ފާޚާނާއަށް ވަންނަ ދޮރުމަތީގައި އަޅާފައި އޮންނަ ފައިފުހި މަދުވެގެން 24 ގަޑިއިރުގެތެރޭގައި ދެފަހަރު ވެލިފޮޅައި ސާފުކުރުމާއިއެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ޅ. ނާރސަސް ސްޓޭޝަންތަކުގެ ފާރުތަކުގެ ތަށިމުށިތައް މަދުވެގެން ހަފުތާއަކު 2 ( ދެއެއް) ފަހަރު ހިރަފުސް ފޮޅައި، ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

3.5އޮބްޒަވޭޝަން ވޯޑާއި ޑްރެސިން ރޫމް، އަ.އި.ސީޔޫ، އެން.އައި.ސީ.ޔޫ، ޑަޔަލިސިސް ޔުނިޓް

ހ. އޮބްޒަވޭޝަން ވޯޑާއި ޑްރެސިން ރޫމް، އަ.އި.ސީޔޫ، އެން.އައި.ސީ.ޔޫ، ޑަޔަލިސިސް ޔުނިޓްގެ ތަޅުން މަދުވެގެން 24 ގަޑިއިރުގެތެރޭގައި3 (ތިނެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން 2 (ދެއެއް) ފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ. ކޮންމެ ވޯޑެއްގައި މޮޕް ލުމަށް ބޭނުންކުރަންވާނީ ތަފާތު މޮޕެކެވެ. އަދި އެއް ވޯޑެއްގައި އަޅާ މޮޕް އިތުރު ވޯޑެއްގައި މޮޕް އެޅުމަށް ބޭނުން ކޮށްގެން ނުވާނެއެވެ.

ށ. މިތަނުގައިހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. މިތަނުގައި ހުންނަ މޫނުދޮންނަ ތަށި / ސިންކް މަދުވެގެން 24 ގަޑިއިރުގެތެރޭގައި 6( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2 ގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

ނ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް) ފަހަރު ފޮޅައި ސާފުކުރަންވާނެއެވެ.

ރ. މިތަނުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ބ. މިތަންތަނުގެ ފާޚާނާއަށް ވަންނަ ދޮރުމަތީގައި އަޅާފައި އޮންނަ ފައިފުހި މަދުވެގެން 24 ގަޑިއިރުގެތެރޭގައި 2 ( ދެއެއް ) ފަހަރު ވެލިފޮޅައި ސާފުކުރުމާއިއެކު ހަފުތާއަކު 1 (އެކެއް) ފަހަރު ފެންއަޅައިގެން ދޮވެސާފުކުރަން ވާނެއެވެ.

ޅ. މިތަންތަނުގެ އެތެރެ ފާރުތަކާއި ވެއިޓިންގ އޭރިއާ އާއި ކޮރިޑޯ ފާރުތަކުގެ ތަށިމުށިތައް މަދުވެގެން ދުވާލަކު 1 (އެކެއް ) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

3.6ޕްރައިވެޓް ރޫމްތައް

ހ. ހުރިހައި ޕްރައިވެޓް ރޫމެއްގެ ތަޅުން މަދުވެގެން 24 ގަޑިއިރުގެތެރޭގައި 3 (ތިނެއް) ފަހަރުކުނިކަހައި ސާފުކުރަންވާނެއެވެ. މީގެތެރެއިން ތިންފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ނ. މި މާއްދާގެ (ހ) ގައި ބުނެފައިވާ ހުރިހައި ތަނެއްގެ ވަށާފާރާއި ސީލިންގ އާއި ފަންކާތަކާއި ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް) ފަހަރު ފޮޅައި ސާފުކުރަންވާނެއެވެ.

ރ. ހުރިހައި ޕްރައިވެޓް ރޫމެއްގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ.

ބ. މިތަންތަނުގެ އެތެރެ ފާރުތަކާއި ވެއިޓިންގ އޭރިއާ އާއި ކޮރިޑޯ ފާރުތަކުގެ ތަށިމުށިތައް މަދުވެގެން ހަފުތާއަކު 2 ( ދެއެއް ) ފަހަރު ހިރަފުސް ފޮޅައި ފޮހެ ސާފުކުރަން ވާނެއެވެ. ސާފުކުރަންވާނީ މި ލިޔުމުގެ 4.1 ވަނަ މާއްދާގައި ގައި ބަޔާންވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ޅ. އިސްވެ ނަންގަނެވިދިޔަ ހުރިހައި ތަނެއްގައި ބެހެއްޓިފައިވާ މޫނުދޮންނަ ތަށި / ވޮޝް ބޭސިން މަދުވެގެން 24 ގަޑިއިރުގެތެރޭގައި 6 ( ހައެއް ) ފަހަރު (ޝިފްޓެއްގައި 2 ފަހަރު)، މި ލިޔުމުމުގެ4.2ވަނަ މާއްދާގައި ނަންގަނެވިފައިވާފަދަ ލިކުއިޑެއް ނުވަތަ ޕަވްޑަރެއް ބޭނުންކޮށްގެން ސާފުކުރަންވާނެއެވެ.

3.7ޑޮކްޓަރސް ލައުންޖް ނުވަތަ ރެސްޓް ރޫމް

ހ. ޑޮކްޓަރސް ލައުންޖް ނުވަތަ ރެސްޓް ރޫމަކީ ޑޮކްޓަރުންގެ ހުސްވަގުތު ނުވަތަ ނައިޓް ޑިއުޓީގައި ހުންނަވާ ޑޮކްޓަރު މަޑު ކޮށްލެއްވުމަށް ޚާއްޞަ ކުރެވިފައިވާ ތަނެކެވެ. މިތަން އޮންނަންވާނީ އަބަދުވެސް ސާފުކޮށް ރީތިކޮށް ތަރުތީބު ކުރެވިފައެވެ.

ށ. ޑޮކްޓާރސް ލައުންޖް ނުވަތަ ރެސްޓް ރޫމުގެ ތަޅުން މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން ދެފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. އަދި މިތަނުގައި ހުންނަ ސިންކް / މޫނުދޮންނަ ތަށި މަދުވެގެން 24 ގަޑިއިރުގެތެރޭގައި 3 ފަހަރު ދޮވެސާފުކޮށް، ސިންކުގައި ހުންނަ ތަށިފަދަ ތަކެތި ނަގައި ސާފުކުރަންވާނެއެވެ.

ރ. މި މާއްދާގެ (ށ) ގައި ބުނެފައިވާ ހުރިހައި ތަނެއްގެ ވަށާފާރާއި، ސީލިންގ އާއި ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. ޑޮކްޓާރސް ލައުންޖް ނުވަތަ ރެސްޓް ރޫމުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި، ފޮހެ ސާފުކުރަން ވާނެއެވެ.

3.8ސްޓާފް ޓީރޫމް

ހ. ސްޓާފް ޓީ ރޫމަކީ ނަރުހުންނާއި ޑިއުޓީ އުޞޫލުން މަސައްކަތްކުރާ މުވައްޒަފުންގެ "ބްރޭކް ގަޑީގައި" ކެއުމަށާއި ސައިބުއިން ފަދަ ކަންކަމަށް ޚާއްޞަ ކުރެވިފައިވާ ތަނެކެވެ. މިތަން އޮންނަންވާނީ އަބަދުވެސް ސާފުކޮށް ރީތިކޮށް ތަރުތީބު ކުރެވިފައެވެ.

ށ. ސްޓާފް ޓީ ރޫމުގެ ތަޅުން މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން ދެފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. އަދި މިތަނުގައި ހުންނަ ސިންކް / މޫނުދޮންނަ ތަށި މަދުވެގެން 24 ގަޑިއިރުގެތެރޭގައި 3 ފަހަރު ދޮވެސާފުކޮށް، ސިންކުގައި ހުންނަ ތަށިފަދަ ތަކެތި ނަގައި ސާފުކުރަންވާނެއެވެ.

ރ. މި މާއްދާގެ (ށ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ބ. ސްޓާފް ޓީ ރޫމުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހާ ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

3.9އޮފީސް،ޕަބްލިކް ހެލްތް ޔުނިޓް، ނާރސިން އޮފީސް، މެޑިކަލް ސްޓޯރ

ހ. އޮފީސް،ޕަބްލިކް ހެލްތް ޔުނިޓް، ނާރސިން އޮފީސް، މެޑިކަލް ސްޓޯރގެ ތަޅުން މަދުވެގެން 24 ގަޑިއިރުގެތެރޭގައި 2 ( ދެއެއް ) ފަހަރު ކުނިކަހައި ސާފުކުރަންވާނެއެވެ. މީގެ ތެރެއިން 1 ( އެކެއް ) ފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައިހުންނަ ހުރިހާ ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. އަދި މިތަނުގައި ހުންނަ ސިންކް / މޫނުދޮންނަ ތަށި މަދުވެގެން 24 ގަޑިއިރުގެތެރޭގައި 2 ( ދެއެއް ) ފަހަރު ދޮވެ ސާފުކުރަންވާނެއެވެ.

ނ. މި މާއްދާގައި ބުނެފައިވާ ހުރިހައި ތަނެއްގެ ސީލިންގ އާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. މިތަންތަނުގެ ވަށައިގެންވާ ފާރުތަކުގައި ހަރޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

3.10އެކްސްރޭ، ފިޒިއޮތަރަފީ ރޫމް

ހ. އެކްސްރޭ، ފިޒިއޮތަރަފީ ރޫމްގެ ތަޅުން މަދުވެގެން 24 ގަޑިއިރުގެތެރޭގައި 2 (ދެއެއް) ފަހަރު ކުނިކަހައި ސާފުކުރަންވާނެއެވެ. އަދި މީގެ ތެރެއިން 1 (އެކެއް) ފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ. އަދި މިތަނުގައި ހުންނަ ސިންކް / މޫނުދޮންނަތަށި މަދުވެގެން 24 ގަޑިއިރުގެތެރޭގައި 1 ( އެކެއް ) ފަހަރު ދޮވެ ސާފުކުރަންވާނެއެވެ.

ނ. މި މާއްދާގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. މިތަންތަނުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

3.11ނަމާދުކުރާބައި

ހ. ނަމާދުކުރާބައިގެ ތަޅުން މަދުވެގެން 24 ގަޑިއިރުގެތެރޭގައި 2 (ދެއެއް) ފަހަރު ކުނިކަހައި ސާފުކުރަންވާނެއެވެ. އަދި1 (އެކެއް) ފަހަރު މޮޕް އަޅަންވާނެއެވެ. މޮޕް އަޅަންވާނީ މި ލިޔުމުގެ4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައިހުންނަ ހުރިހައިފަރުނީޗަރާއި މިނޫނަސް މިފަދަތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ނ. މި މާއްދާގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. މިތަނުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ބ. ވުޟޫއު ކުރާބައި 24 ގަޑީއިރު ތެރޭ 4 ( ހަތަރެއް ) ފަހަރު ދޮވެ ސާފުކުރަންވާނެއެވެ.

3.12އިންޖީނުގެ، ޓެކްނީޝަންރޫމް، ޑްރައިވަރ ރޫމް، ގަރާޖް، ހޮޅިގެ، އިންސަނަރޭޓަރ ހައުސް އަދި ހައުސް ކީޕަރ ރޫމް

ހ. އިންޖީނުގެ، ޓެކްނީޝަންރޫމް، ޑްރައިވަރ ރޫމް، ގަރާޖް، ހޮޅިގެ، އިންސަނަރޭޓަރ ހައުސް އަދި ހައުސް ކީޕަރ ރޫމްގެ ތަޅުން މަދުވެގެން 24 ގަޑިއިރުގެތެރޭގައި 2 ( ދެއެއް ) ފަހަރު ކުނިކަހައި ސާފުކުރަންވާނެއެވެ. އަދިޓެކްނީޝަން ރޫމްގައި2 ( ދެއެއް ) ފަހަރު މޮޕް ލާންވާނެއެވެ. މޮޕް ލާންވާނީ މި ލިޔުމުގެ 4.1 ގައި ބަޔާން ވެފައިވާ ގޮތަށް އެކަމަށް ކަނޑައެޅިފައިވާ ކެމިކަލް ބޭނުންކޮށްގެންނެވެ.

ށ. މިތަނުގައި ހުންނަ ހުރިހައި ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

 ނ. މި މާއްދާގެ (ށ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް ) ފަހަރު ފޮޅައި ސާފުކުރަންވާނެއެވެ.

ރ. މިތަންތަނުގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ފޭން ކޮންޓްރޯލަރ، ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ. އަދި މިތަންތަނުގައި ހުންނަ މެޝިނަރީތަކުން މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

3.13ލޯންޑްރީ އާއި ލޯންޑްރީގެ ފެންޑާ އަދި އެމްބިއުލާންސް ގަރާޖް

ހ. ހޮސްޕިޓަލުގެ ލޯންޑްރީއަކީ ހޮސްޕިޓަލުގައި ބޭނުންކުރެވޭތަކެތި ދޮވުމަށް ( ޚާއްޞަކޮށް ފޮތިދޮވެ އިސްތިރިކުރުމަށް ) ޚާއްޞަ ކުރެވިފައިވާ ތަނެކެވެ. މިތަން އޮންނަންވާނީ އަބަދުވެސް ސާފުކޮށް ރީތިކޮށް ތަރުތީބު ކުރެވިފައެވެ.

ށ.ލޯންޑްރީއާއި ލޯންޑްރީފެންޑާ އަދި އެމްބިއުލަންސް ގަރާޖްގެ ތަޅުން މަދުވެގެން 24 ގަޑިއިރުގެތެރޭގައި 4 (ހަތަރެއް) ފަހަރު ކުނިކަހައި ސާފުކުރަންވާނެއެވެ. މީގެތެރެއިން ދެފަހަރު މޮޕްއަޅަންވާނެއެވެ. މޮޕްއަޅަންވާނީ މި ލިޔުމުގެ4.1 ގައި ބަޔާންވެފައިވާ ގޮތަށް އެކަމަށްކަނޑައެޅިފައިވާ ކެމިކަލް ބޭނުންކޮށްގެންނެވެ.

ނ. ލޯންޑްރީއާއި ލޯންޑްރީފެންޑާ އަދި އެމްބިއުލަންސް ގަރާޖްގައި ހުންނަ ހުރިހާ ފަރުނީޗަރާއި މިނޫނަސް މިފަދަ ތަކެތީގެ ހިރަފުސް މަދުވެގެން ދުވާލަކު 1 (އެކެއް) ފަހަރު ފޮޅައި ސާފުކުރަންވާނެއެވެ.

ރ. މި މާއްދާގެ (ށ) ގައި ބުނެފައިވާ ހުރިހައި ތަނެއްގެ ސީލިންގއާއި، ފަންކާ، ބޮކި، ހޮޅިބުރިފަދަ ތަކެތީގެ ހިރަފުހާއި މަކުނުވާ މަދުވެގެން ހަފުތާއަކު 2 ( ދެއެއް) ފަހަރު ފޮޅައި ސާފުކުރަންވާނެއެވެ.

ބ. ލޯންޑްރީ އާއި ލޯންޑްރީގެ ފެންފެންޑާގެ ވަށައިގެންވާ ފާރުތަކުގައި ހަރުކޮށްފައި ހުންނަ ސްވިޗް، ސޮކެޓް، ކަރަންޓް ޑީ ބޯރޑް، ފޭން ކޮންޓްރޯލަރ، އާއި ފޮޓޯ ފްރޭމް ނުވަތަ ޕޯސްޓަރ ފަދަ ތަކެއްޗާއި މި މާނާގައި ހިމެނޭ ހުރިހައި ތަކެއްޗެއް މަދުވެގެން ދުވާލަކު 1 (އެކެއް) ފަހަރު ހިރަފުސް ފޮޅައި ސާފުކުރަން ވާނެއެވެ.

ކ. އަދި އެމްބިއުލަންސް ގަރާޖުގައި ހުންނަ ސޮކެޓް ސްވިޗް، ޑިބޯޑް، ޑިމަރ އަދި މިމާނާގައި ހިމެނޭ ހުރިހައި ތަކެއްޗެއް ދުވާލަކު 1 ( އެކެއް ) ފަހަރު ހިރަފުސް ފޮޅައި ސާފު ކުރަންވާނެއެވެ.

3.14ހޮސްޕިޓަލްގެ ގޯތިތެރެއާއި ވަށައިގެންވާ މަގުތައް ކުނިކަހައި،ވިނަނޮޅައި ސާފުކުރުމާއި، ފެންޖެހުން

ހ. ގޯތިތެރެ ކަމުގައި ބުނެފައި އެވަނީ ހޮސްޕިޓަލުގެ ވަށައިގެންވާ އިންފާރުގެ ތެރޭގައި ހިމެނޭ ހުރިހައި ސަރަޙައްދަކަށެވެ. މަގުތައް ކަމުގައި ބުނެފައި އެވަނީ ހޮސްޕިޓަލުގެ ގޯތީގެ ވަށައިގެންވާ އިންފާރުގެ ބޭރުން ހޮސްޕިޓަލުގެ ވަށައިގެންވާ މަގުތަކެވެ.

ށ. މިސަރަޙައްދުގައި ހިމެނޭ ހުރިހައި ތަނަކުން ، މަދުވެގެން ދުވާލަކު 2 (ދެއެއް) ފަހަރު ކުނިކަހަން ވާނެއެވެ.

ނ. ގޯތިތެރެއިންނާއި ވަށައިގެންވާ މަގުތަކުން ވިނަނޮޅައި، ސާފުކޮށް ބަލަހައްޓަމުން ގެންދަންވާނެއެވެ. މިގޮތުން ވިނަނޮޅައި ސާފުކުރަމުންގެންދާއިރު އިންދާފައިހުންނަ އެއްވެސްގަހަކަށް ނުވަތަ ބަގީޗާގައިއޮންނަ ވިނަގަނޑަށް އެއްވެސް ގެއްލުމެއް ލިބުނަ ދީގެންނުވާނެއެވެ. އަދި މައްޗަށް ހިއްލިފައި ހުންނަ އަކިރިއާއި ގައު، މޫ ނަގައި ސާފުކުރަން ވާނެއެވެ.

ރ. މި ތަންތަނުން ނަގާ ކުންޏާއި، ގަސްތައް ކޮށުމުގެ ސަބަބުން އެޅޭކުނި އުކާލަންވާނެއެވެ. ކުނިއުކާލަންވާނީ މި ލިޔުމުގެ 5.1 ވަނަ މާއްދާގައި ބަޔާންކޮށްފައިވާ ގޮތަށެވެ.

ބ. ހޮސްޕިޓަލްގެ ވަށައިގެންވާ މަގުތަކަށާއި ގޯތިތެރެއަށް މަދުވެގެން ދުވާލަކު 1 ( އެކެއް ) ފަހަރު ފެންޖަހަންވާނެއެވެ.

ޅ. ބޭރު ފާރާއި، އެތެރެ ފާރު އަދިބިމަށް ޖަހާފައި ހުންނަހޮޅިއާއި ތަނބު ފަދަ ތަކެއްޗާއި، ވައިރުކޮށްފައި ހުންނަ ހޮޅިފަދަ ތަކެއްޗާއި ތަންތަނާއި، ބިންގަނޑު އަދި މިނޫންވެސް ތަނެއްގައި ފެހި ޖަހައި ހަޑިވާނަމަ ފެހިތައްކަހައި ނުވަތަ އުނގުޅައި ސާފުކޮށް ރީތި ކުރަންވާނެއެވެ.

3.15ދޮރާއި ދޮރުފަތް އަދި ފެންލައިޓް ތައް

ހ. މި ލިޔުމުގައި ބަޔާންކޮށްފައިވާ ޢިމާރާތްތަކުގެ އެތެރެ އާއި ބޭރުގެ ހުރިހައި ތަނެއްގައި ހަރުކުރެވިފައިވާ ކުޑަދޮރު، ބޮޑުދޮރު، ފެންލައިޓް، ފެންސް ފަދަ ތަންތަން މަދުވެގެން ދުވާލަކު1 ( އެކެއް) ފަހަރު ހިރަފުސް ފޮޅައި ފޮހެ ސާފުކުރަންވާނެއެވެ.

ށ. (ހ) ގައި ނަންގަނެވި ދިޔަތަންތަނުގައި ހަރުކުރެވިފައިވާ ބިއްލޫރިތައް ސާފުކުރަންވާނީ މި ލިޔުމުގެ 4.2 ގައި ނަންގަނެވިފައިވާ ތަކެތި ބޭނުން ކޮށްގެންނެވެ.

3.16ކާރޕެޓް ސާފުކުރުން

ހ. މި ލިޔުމުގައި ނަންގަނެވިފައިވާ ތަންތަނުގެ ތެރޭގައި ކާޕެޓް އަޅާފައިވާތަނެއް ހިމެނިފައިވާނަމަ އެތަނެއްގައި އަޅާފައިވާ ކާރޕެޓް ތިރީގައި ނަންގަނެވިފައިއެވާ ގޮތަށް ފޮޅައި ސާފުކުރަމުން ގެންދަންވާނެއެވެ.

ށ. ކާރޕެޓް ސާފުކުރަންވާނީ މި ލިޔުމުގެ 4.2 ގައި ނަންގަނެވިފައިވާ ފަދަ ވެކިއުމް ކްލީނަރ އަކުންނެވެ.

ނ. މަދުވެގެން ކޮންމެ ދުވަހަކު 1 ( އެކެއް ) ފަހަރު ކާރޕެޓްތައް ސާފުކުރަން ވާނެއެވެ. އަދި މަދުވެގެން ހަފުތާއަކު އެއްފަހަރު ކާރޕެޓްގެ ދަށާއެކު ސާފުކުރަންވާނެއެވެ. އަދި ކޮންމެ މަހަކު އެއްފަހަރު ދޮވެ ސާފު ކުރަންވާނެއެވެ.

3.17ފާޚާނާތައް ސާފުކުރުން

ހ. ހޮސްޕިޓަލުގައި ހުންނަ ފާޚާނާ ތަކަކީ ހޮސްޕިޓަލަށް އަންނަ ބަލިމީހުންނާއި ހޮސްޕިޓަލުގައި ބައިތިއްބާފައިތިބޭ ބަލިމީހުނާއި އަދި މުވައްޒަފުން ބޭނުން ކުރުމަށް ހަދަފައިވާ ތަންތަން ކަމުން، މި ތަންތަން ހުންނަންވާނީ އަބަދުވެސް ސާފުކޮށް ތާހިރު ކުރެވިފައެވެ. މިގޮތުން މި ލިޔުމުގައި ނަންގަނެވިފައިވާ ތަންތަނުގައި ޤާޢިމުކޮށްފައިވާ ހުރިހައި ފާޚާނާއެއް ތިރީގައި ނަންގަނެވިފައި އެވާގޮތަށް ސާފުކޮށް ބަލަހަށްޓަމުން ގެންދަން ވާނެއެވެ.

ށ. ޢާއްމު އަންހެނުންގެ ވޯޑާއި، ޢާއްމު ފިރިހެނުންގެ ވޯޑާއި، އޮޕްރޭޝަން ކޮށްގެންތިބޭ މީހުންގެ ވޯޑާއި، މެޓާރނިޓީ ވޯޑް އަދި ކުޑަކުދިންގެ ވޯޑުގެ ފާޚާނާތައް މަދުވެގެން ކޮންމެ 2( ދެއެއް) ގަޑިއިރަކުން 1 (އެކެއް) ފަހަރު ސާފުކުރަންވާނެއެވެ.

ނ. ޢާއްމު ފާޚާނާތައް މަދުވެގެން ކޮންމެ 2 ( ދެއެއް ) ގަޑިއިރަކުން 1 ( އެކެއް ) ފަހަރު ސާފުކުރުމާއި ގިނައިން މީހުން ވަނުމުގެ ސަބަބުން ނުވަތަ އެނޫންވެސް ގޮތަކުން ހަޑިވާގޮތް ދިމާވާނަމަވަގުތުން ސާފުކުރަންވާނެއެވެ.

ރ. އޮބްޒަވޭޝަން ރޫމާއި ޓްރީޓްމެންޓް ރޫމުގައި ހުންނަ ފާޚާނާތައް މަދުވެގެން 24 ގަޑިއިރުގެތެރޭގައި 6( ހައެއް) ފަހަރު ސާފުކުރަންވާނެއެވެ.

ބ. ކޮންސަލްޓޭޝަން ރޫމުތަކާއި، ނާރސަސް ސްޓޭޝަންތަކާއި، ޑެންޓަލް އާއި، އޯޕީޑީ މުވައްޒަފުންގެފާޚާނާ އަދި ލޯންޑްރީ ފާޚާނާ މަދުވެގެން 24 ގަޑިއިރުގެތެރޭގައި 3 ( ތިނެއް ) ފަހަރު ސާފުކުރަންވާނެއެވެ.

ޅ. ހޮސްޕިޓަލް އޮފީސް، ޕަބްލިކް ހެލްތްޔުނިޓް، ފިޒިއޮތަރަފީ ރޫމް، އެކްސްރޭ ރޫމްގެ ފާޚާނާތައް މަދުވެގެން 24 ގަޑިއިރުތެރޭ 2( ދެއެއް ) ފަހަރު ސާފުކުރަންވާނެއެވެ.

ކ. ފާޚާނާ ސާފުކުރުމަށް ބޭނުންކުރަންވާނީ މި ލިޔުމުގެ 4.2 ގައި ބަޔާންވެފައިވާ ތަކެއްޗެވެ.

3.18ހޮސްޕިޓަލަށް ވަދެނިކުތުމަށް ބޭނުންކުރާ މަގާއި، ޕޯޓިކޯ އަދި ކާނު ސާފުކުރުން

ހ. ހޮސްޕިޓަލަށް ވަދެނިކުތުމަށް ބޭނުންކުރާމަގު 24 ގަޑިއިރު ތެރޭ 4 ( ހަތަރެއް ) ފަހަރު ކުނިކަހައި ސާފުކުރަންވާނެއެވެ.

ށ. ޕޯޓިކޯ 24 ގަޑިއިރުތެރޭ 4 ( ހަތަރެއް ) ފަހަރު ކުނިކަހައި ސާފުކުރަން ވާނެއެވެ. އަދި މިތަނުގައި ވެލި ގިނަވަމުންދާނަމަ ވެލިފޮޅައި ރީތިކުރަންވާނެއެވެ. އަދި މީގެ އިތުރުންވެސް އެތަންތަން ހަޑިވަމުންދާނަމަ ރީތިކުރަމުން ގެންދަންވާނެއެވެ.

ނ. ހޮސްޕިޓަލަށް ވަދެނިކުތުމަށް ބޭނުންކުރާ މަގުގައިހުރި ކާނުތަކުން ވެއްޔާއިކުނި ނަގައި، މަދުވެގެން ހަފްތާއަކު 1 (އެކެއް) ފަހަރު ސާފުކުރަންވާނެއެވެ.

3.19ނަރުދަމާ އާއި ސެޕްޓިކް ޓޭންކާއި ސޯކްވޭ

ހ. ހޮސްޕިޓަލުގައި ޤާޢިމުކޮށްފައިވާ ނަރުދަމާގެ ނިޒާމަކީ ވަރަށްގިނަ ވޭސްޓްވޯޓަރ އާއި ފާޚާނާތަކެއް ގުޅިފައިވާ މެނުއަލް ސިސްޓަމެއްކަމުން، މިސިސްޓަމަށް އަވަސްއަވަހަށް މައްސަލަޖެހުމަކީ އެކަށީގެންވާ ކަމެކެވެ. އެހެންކަމުން މި ނިޒާމަށް ދިމާވާ މައްސަލަތައް ވީހައިވެސް އަވަހަކަށް ޙައްލުކޮށް ޚިދުމަތް މެދުނުކެޑި އޮތުމަކީ ހޮސްޕިޓަލުގައި ތިބޭބަލިމީހުންނަށާއި ހޮސްޕިޓަލުން ޚިދުމަތް ހޯދާ ފަރާތްތަކަށް ލިބޭ ވަރަށްބޮޑު ލުއިފަސޭހައަކަށް ވާތީ، މި ޚިދުމަތް މެދުނުކެޑޭގޮތަށް ބެލެހެއްޓި، ދިމާވާ މައްސަލަތައް އަވަސް ގޮތެއްގައި ޙައްލުވެފައި އޮތުން ވަރަށް މުހިއްމެވެ. އެހެންކަމުން ހޮސްޕިޓަލުން އެދިއްޖެ ހިނދެއްގައި ހޮސްޕިޓަލުގެ ސެޕްޓިކް ޓޭންކާއި ނަރުދަމާގެ ނިޒާމަށް ދިމާވާ މައްސަލަތައް ރަގަޅުކޮށް، ތިރީގައި ނަންގަނެވިފައި އެވާގޮތުގެ މަތީން ބަލަހަށްޓައިދޭންވާނެއެވެ.

ށ. ހޮޅިބެދިގެންވިޔަސް، ނުވަތަ އެހެންގޮތަކުންވިޔަސް ފާޚާނާގެ ނިޒާމަށް މައްސަލައެއް ދިމާވެގެން ވެރިފަރާތުން އެދިއްޖެނަމަ، އެކަމަކަށް އެކަށީގެންވާ، އަދި ދެފަރާތް އެއްބަސްވާ އަގެއް ކަޑައެޅުމަށްފަހު އެކަމެއް ރަގަޅު ކޮށްދޭންވާނެއެވެ.

ނ. ސޯކްވޭތަކާއި ނަރުދަމާގެ އެއްވެސް މައްސަލައެއްޖެހިގެން އެކަންރަގަޅުކޮށްދިނުމަށް ވެރިފަރާތުން އެދިއްޖެނަމަ އެކަމަކަށް އެކަށީގެންވާ، އަދި ދެފަރާތް އެއްބަސްވާ އަގެއް ކަޑައެޅުމަށްފަހު އެކަމެއް ރަގަޅު ކޮށްދޭންވާނެއެވެ.

ރ. ހޮސްޕިޓަލުގެ ފެންވައިރިން އަށް މައްސަލައެއް ދިމާވެއްޖެނަމަވެސް، އިސްވެ ނަންގަނެވުނު ގޮތުގެ މަތީން އެކަމެއް ރަގަޅުކޮށްދޭން ވާނެއެވެ.

މި ގޮތަށް ކުރެވޭ މަސައްކަތްތަކަށް އަގުދެވޭނީ ކުރިން އެއްބަސްވެވި އަގުކަނޑައެޅިފައިވާ ގޮތަށް ބިލްހުށަހެޅުމުންނެވެ.

3.20ޑަސްޓްބިން ސާފުކުރުމާއި، ޑަސްޓްބިން ހުސްކުރުން

ހ. ފ އަތޮޅު ހޮސްޕިޓަލް އިމާރާތުގެ އެތެރޭގައި ބަހައްޓާފައިވާ ޑަސްޓްބިން ތަކުން ކުނިނަގައި ކުނިއަންދާގެއަށް ގެންދާނީ ހޮސްޕިޓަލް މުވައްޒަފުންނެވެ. ނަމަވެސް އޮފީސް، ޓެކްނީޝަން ރޫމް، ސްޓޯރ އަދި ޕަބްލިކް ހެލްތު ޔުނިޓްގައި ބެހެއްޓިފައިވާ ޑަސްޓްބިންތަކުން ކުނިނަގައި ސާފު ކުރަން އެދިއްޖެނަމަ ކުނިނަގައި ސާފުކުރަން ވާނެއެވެ.

ށ. ފ އަތޮޅު ހޮސްޕިޓަލްގޯތިތެރޭގައި ބަހައްޓާފައިވާ ޑަސްޓްބިންތަކުން ކުނިނަގައި ސާފުކުރަންޖެހޭނީ ކޮންޓްރެކްޓަރެވެ. މަދުވެގެން ދުވާލަކު 1 ( އެކެއް ) ފަހަރު މި ޑަސްޓްބިންތަކުން ކުނިނަގައި ސާފުކުރަންވާނެއެވެ. އަދި އޭގެއިތުރަށްވެސް ޑަސްޓްބިންތައް ފުރިގެން ނުވަތަ ޑަސްޓްބިންތައް ހަޑިވުންފަދަ ކަމެއް ދިމާވެއްޖެނަމަ ވަގުތުން ސާފުކުރަން ވާނެއެވެ. އަދި މިޑަސްޓްބިން ތަކަށް ދުވާލަކު 1 ( އެކެއް ) ފަހަރު އާ ކޮތަޅު ލައްވަންވާނެއެވެ. މި ޑަސްޓްބިންތަކަށްލައްވާ ކޮތަޅު ހޯދަންޖެހޭނީ ކޮންޓަރެކްޓަރ އަމިއްލަ ޚަރަދުގައި ކޮންޓްރެކްޓަރެވެ.

ނ. ކޮންމެ 2 ( ދެއެއް ) ދުވަހަކުން 1 ( އެކެއް ) ދުވަހު މިޑަސްޓްބިންތައް ދޮވެ ސާފު ކުރަންވާނެއެވެ. އޭގެ އިތުރަށްވެސް ހަޑިވެ ވަސްނުބައިވާ ޒާތުގެ އެއްޗެއް އެޅިގެން ވަސްނުބައިވުންފަދަ ކަމެއް ދިމާވެއްޖެނަމަ ވަގުތުން ދޮވެ ސާފުކުރަންވާނެއެވެ.

3.21ހޮސްޕިޓަލުގެ ގަސްތަކާއި ބަގީޗާ ބެލެހެއްޓުން

ހ. މިތަންތަނުގައި ހައްދާފައިހުންނަ ގަސްތަކާއި ބަގީޗާ ،ހޮސްޕިޓަލުން އަންގާގޮތެއްގެ މަތީން ވިނަތައް ކޮށައި ބަލަހައްޓަން ވާނެއެވެ. ވިނަ ކޮށަންވާނީ އެކަމަށްޚާއްޞަ މެޝިނެއް ބޭނުންކޮށްގެންނެވެ.

ށ.ހޮސްޕިޓަލްގެ ބަގީޗާތަކަށް ދުވާލަކު 2 (ދެއެއް) ފަހަރު ފެންޖަހަންވާނެއެވެ. އަދި ހޮސްޕިޓަލްގައި ބަހައްޓާފައި ހުންނަ ޕޮޓްތަކަށް ދުވާލަކު 2 (ދެއެއް) ފަހަރު ފެންޖަހަން ވާނެއެވެ.

ނ. އިމާރާތުގެ ތެރޭގައި ހެދިފައިވާ ގަސްތަށް ފުރާޅު މައްޗަށް ނުދާނޭގޮތަށް ކޮށައި ބަލަހައްޓަން ވާނެއެވެ. އަދި މަގު މައްޗަށް ހުންނަ ގަސްތަށް، ދުއްވާ އެއްޗެއްސަށާއި ހިނގާ މީހުންނަށް އަދި ކައިރީގައި ހުންނަ ގޭގެއަށް ދަތި ނުވާނޭ ގޮތަށް ކޮށައި ބަލަހައްޓަންވާނެއެވެ.

ރ. ޢިމާރާތުގެ އެތެރޭ ޕާރކް ތަކުގައި ހެދިފައިވާ ގަސްތައް ދިޔަދޮތްވަށްވުރެ މައްޗަށް ނާރާނޭހެން ކޮށައި ބަލަހައްޓަން ވާނެއެވެ.

3.22ހޮސްޕިޓަލުގެ ފުރާޅު ސާފުކުރުން

ހ. ފުރާޅާއި ދިޔަދޮވި އަބަދުވެސް އޮންނަންވާނީ ކުނިނަގައި ސާފު ކޮށްފައެވެ.

ށ. ފުރާޅާއި ދިޔަދޮވި މަހަކު އެއްފަހަރު ކިލަޔާއި ހިރަފުސް ދޮވެ ސާފުކުރަންވާނެއެވެ.

4. ކުނިކަހައި، ފޮޅައި ސާފުކުރުމަށާއި ޑިސްއިންފެކްޓެންޓް ކުރުމަށް ބޭނުންކުރެވޭ ތަކެތި

4.1ޑިސްއިންފެކްޓެންޓް ބޭނުންކުރުން

ހ. ޑިސްއިންފެކްޓެންޓަކީ ބައެއްބާވަތުގެ ބެކްޓީރިއާ، ފަނިފަކުސާތައް ނައްތާލުމަށް ބޭނުންކުރެވޭ ކެމިކަލެކެވެ. މި ކެމިކަލް ބޭނުން ކުރުމުގައި އަޅަންޖެހޭ ރައްކާތެރިކަމުގެ ހުރިހައި ފިޔަވަޅެއް އަޅަންވާނެއެވެ. އަދި މި ކެމިކަލް ބޭނުންކުރާނީ ހަޑިވެފައިވާތަންކޮޅު ޑިސްއިންފެކްޓް ކޮށްލުމަށެވެ. އަދި ވޯޑްތަކާއި ޕްރައިވެޓް ރޫމްތައް، އަދި ކޮންސަލްޓިންގ ރޫމްތައް ދުވާލަކު3 ( އެކެއް ) ފަހަރު މި ކެމިކަލް ބޭނުންކޮށްގެން ޑިސް އިންފެކްޓް ކުރަންވާނެއެވެ.

ށ. ޑިސްއިންފެކްޓެންޓް ބޭނުންކޮށްގެން މޮޕްލާންޖެހޭ ހުރިހާ ތަނެއްމޮޕްކުރުމަށް ބޭނުންކުރަންވާނީsodium hypochlorite 1:500އެވެ.

ނ. އޯ.ޕީ.ޑީ އޭރިއާ ނުވަތަ ވެއިޓިންގ އޭރިއާ އާއި ކޮރިޑޯތައް، ބަލިމީހުން ބަލާ ހުރިހައި ކޮޓަރިތައް، އާއްމު އަންހެނުންގެ ވޯޑު، އާއްމު ފިރިހެނުންގެ ވޯޑު، ކުޑަކުދިންގެ ވޯޑު، މެޓާރނިޓީ ވޯޑު، އަދި އޮޕަރޭޝަން ކޮށްގެން ތިބޭ މީހުންގެ ވޯޑު، ނަރސަސް ސްޓޭޝަން،އޮބްޒަވޭޝަން ވޯޑާއި ޑްރެސިން ރޫމް، އަ.އި.ސީޔޫ، އެން.އައި.ސީ.ޔޫ، ޑަޔަލިސިސް ޔުނިޓް އަދި ޕްރައިވެޓް ރޫމްތަކުގެ ފާރުތަކުގެ ތަށިމުށިތައް ސާފުކުރަންވާނީ sodium hypochlorite 1:100 ބޭނުންކޮށްގެންނެވެ.

4.2ދޮވެސާފުކުރުމަށް ބޭނުންކުރެވޭތަކެތި

ހ. ފާޚާނާގެ ތަޅުން، ފާޚާނާތަށި، މޫނުދޮންނަތަށި އަދި ސިންކް ފަދަ ތަކެއްޗާއި ތަންތަން ދޮވެސާފުކުރުމަށް ބޭނުންކުރަންވާނީ ވިމް ޕަވްޑަރ އާއި "ސާފް" ލިކްއިޑް، ނުވަތަ މިފަދަ ބާރުދަށް އެހެން ބާވަތެއްގެ އެއްޗެކެވެ. "ކްލީން – ކްލީން" ފަދަ ބާރުގަދަ ސްޓެއިން ރިމޫވަރ ބޭނުންކުރަންވާނީ އާދައިގެބޭހުންނުފިލައިހުންނަ ފެންމަޑާއި މުށީގައިހަރުލާފައިހުންނަ ހަރުލައްގަޑުތައް ފިލުވުމަށެވެ.

ށ. ދޮވެ ސާފުކުރުމުގައި މިލިޔުމުގެ 4 ވަނަމާއްދާގައި ނަންގަނެވިފައިވާ ބާވަތްތަކުގެ ތަކެތި ފިޔަވައި އެހެންބާވަތެއްގެ ބޭހެއް ނުވަތަކެމިކަލެއް ބޭނުންކުރާނަމަ އެ އެއްޗެއް ބޭނުންކުރަން ފެށުމުގެކުރިން ހުއްދަހޯދަންވާނެއެވެ.

ނ. ފާޚާނާގެ ތަޅުމާއި އެހެނިހެން ތަންތަނުގެތަޅުން ދޮވެސާފުކުރުމަށް ބޭނުންކުރަންވާނީ ޑެގްބްރަޝް އެވެ. މުށިޖަހާފައި ހުންނަ އެއްވެސް ތަނެއް ސާފުކުރުމަށް "ސްޓީލް ވޫލް" ނުވަތަ ތޫނުއެއްވެސް ބާވަތެއްގެ އެއްޗެއް ބޭނުންކޮށްގެން ނުވާނެއެވެ.

ރ. މުށިތައް ސާފުކުރުމަށް ބޭނުންކުރާ އެއްވެސް ބާވަތެއްގެ މެޝިނަރީއެއް ބޭނުންކުރަންވާނީ އެ އެއްޗެއްގެ ބޭނުމާއި އޭގެ ވައްތަރު، ( ތަފްޞީލު ކުރެވިފައިވާ ) އެ އެއްޗެއް އުފެއްދި ކުންފުނީގެ ސްޕެސިފިކޭޝަން ހުށަހެޅުމަށްފަހު ހުއްދަ ލިބިގެންނެވެ.

ބ. ބިއްލޫރި ސާފުކުރަން ބޭނުން ކުރަންވާނީ ރަގަޅު ފެންވަރެއްގެ ވިންޑޯ ކްލީނަރ އެކެވެ. އަދި ބިއްލޫރި ފޮހެސާފުކުރުމަށް ބޭނުންކުރަންވާނީ ފޮތި، ސްޕޮންޖް، ގްލާސްވައިޕަރ ނުވަތަ ކަރުދާހާއި މިނޫނަސް މިބާވަތުގެ އެހެންއެއްޗެކެވެ. ބިއްލޫރީގައި ރޮނގުއެޅޭފަދަ ތޫނު އެއްވެސް އެއްޗެއް ބޭނުން ކޮށްގެން ނުވާނެއެވެ.

ޅ. ކާރޕެޓް އަޅާފައިވާ ތަންތަން ސާފުކުރަންވާނީ ކާޕެޓް ސާފުކުރުމަށް ބޭނުންކުރެވޭކަހަލަ ވެކިއުމް ކްލީނަރއެއް ބޭނުން ކޮށްގެންނެވެ.

ކ. މޮޕްއަޅާއިރުއާއި ތަޅުންގަނޑު ދޮންނައިރު، އެސަރަހައްދުގެ ތަޅުން ތެމިފައިވާކަން އަންގައިދިނުމުގެ ގޮތުން ދިވެހިބަހާއި އިނގިރޭސި ބަހުން ލިޔެފައިވާ ބޯޑެއް ބަހައްޓަން ވާނެއެވެ.

5. ކުނިއުކާލުމާއި ކުނި ނައްތާލުން

5.1 ކުނި އުކާލުން

ހ. ކުނިއުކާލުމަކީ ހޮސްޕިޓަލުގެ ހުރިހައި ތަނަކުން އުފެދޭ ކުނިބުނި ރައްކާތެރިކަމާއެކު އުކާލުމެވެ. ހޮސްޕިޓަލަކީ ބޭސްފަރުވާ ކުރާ މަރުކަޒަކަށް ވާތީ ހޮސްޕިޓަލުން އުކާލެވޭ ކުނީގެ ތެރޭގައި ގިނަޢަދަދެއްގެ " ބަޔޯ-މެޑިކަލްއަދި ހަޒާރޑަސް " ނުވަތަ " ނުރައްކާތެރި ކުނީގެ ބާވަތްތައް " ހުންނާނެއެވެ. ވީމާ، މިފަދަ ތަކެތި އުކާލަންވާނީ ރައްކާތެރިކަމުގެ ފިޔަވަޅުތައް އެކަށިގެންވާ މިންވަރަކަށް އެޅުމަށްފަހުގައެވެ.

ށ. ކުނި އުކާލަންވާނީ ރަށުގައި ޢާއްމުކޮށް ކުނިއުކާލުމަށް ޚާއްޞަ ކުރެވިފައިވާ ތަނަކަށެވެ. އެއްވެސް ޙާލެއްގައި ޢާއްމުކޮށް މީހުން ދިރިއުޅޭ ސަރަޙައްދުތަކަށް ކުނިއުކާލައިގެން ނުވާނެއެވެ.

ނ. ގޯތިތެރެއިން ނަގާކުނިފިޔަވައި ހޮސްޕިޓަލުގެ ތެރެއިން ނަގާ ކުނިބުނީގެ ހުރިހައި ތަކެއްޗެއް ގެންދަންވާނީ "ޑަސްބިން ބޭގު" ގައި ބަންދުކޮށްގެންނެވެ.

ރ. އުކާލަން ގެންދެވޭ ހުރިހައި ކުނިބުނިތަކެއް އުފުލަންވާނީ މަގުމައްޗަށާއި އެހެނިހެން ތަންތަނަށް ނޭޅޭފަދަ ރައްކާތެރި ގޮތެއްގައެވެ.

ބ. ހޮސްޕިޓަލްގެ ބަގީޗާ އާއި ގަސްތައް ކޮށުމުގެ ސަބަބުން އުފެދޭ ކުނި އުކާލަން ވާނެއެވެ.

ޅ. ހޮސްޕިޓަލުން އުފެދޭ ކުނި ކޮންޓްރެކްޓަރަށް ލިބޭ ހިސާބުން ފެށިގެން 1 ( އެކެއް ) ދުވަސްތެރޭގައި ހޮސްޕިޓަލުން ބޭރު ކުރަންވާނެއެވެ. 1 ( އެކެއް ) ދުވަހައްވުރެ ގިނަދުވަސްވާންދެން ހޮސްޕިޓަލްގައި ކުނިޖަމާކޮށްފައި ބަހައްޓައިގެން ނުވާނެއެވެ.

5.2 ކުނި ނައްތާލުން

ހ. ކުނި ނައްތާލުމަކީ އަންދައިލުން، ވަޅުލުން ނުވަތަ ކަނޑުފެއްތުން ފަދަ ގޮތަކަށް، ތިމާވެއްޓާއި ރަޙުމަތްތެރި، ރައްކާތެރި ގޮތެއްގައި ކުނިތައް ނައްތާލުމެވެ. މިގޮތަށް ކުނި ނައްތާލަންވާނީ އިންސާނުންނަށާއި ތިމާވެއްޓަށް އޭގެސަބަބުން އެއްވެސްކަހަލަ ގެއްލުމެއް ނުލިބޭފަދަ ރައްކާތެރިކަމުގެ ފިޔަވަޅު އެޅުމަށްފަހުގައެވެ.

ށ. ކުނިނައްތައިލުމުގައި ތިރީގައިއެވާ ކަންކަމުގެ މައްޗަށް ސަމާލުކަން ދޭންވާނެއެވެ. އަދި މި މާއްދާގެ 5.1 ގައި ނަންގަނެވިދިޔަ " މެޑިކަލް ހަޒާރޑްސް " ނައްތާލަންވާނީ ތިރީގައި އެވާގޮތުގެމަތީން އަޅަންޖެހޭ ރައްކާތެރިކަމުގެ ފިޔަވަޅުތައް އެޅުމަށްފަހުގައެވެ.

ނ. ބިމުގައި ވަޅުލެވޭ ހުރިހައި އެއްޗެއް ވަޅުލަންވާނީ އެކަށީގެންވާ ފުންމިނެއްގައެވެ. އަދިވަޅުލެވޭ އެއްވެސްއެއްޗެއް ކުކުޅާއި، ބުޅަލާއި މިނޫނަސް މިބާވަތުގެ ޖަނަވާރުތަކަށް ކޮނެގެން ނެގޭފަދަ ގޮތަކަށް ވަޅުލައިގެން ނުވާނެއެވެ.

ރ. ނައްތާލަންޖެހޭ ތަކެތީގެ ތެރޭގައިހިމެނޭ ސިރިންޖް، އައިވީ ސެޓް، ކެނިއުލާ، ކަފަ، ބެންޑޭޖް އަދި މިނޫނަސް މިބާވަތުގެ އެންމެހައިތަކެތި ނައްތާލަންވާނީ އިންސިނެރޭޓްކޮށް ( އަންދާލައި) ގެންނެވެ.

ބ. ޑިސްޕޯސެބަލް ޝާރޕްސް ނުވަތަ އިންޖެކްޝަން ކަށްޓާއި އޮޕްރޭޝަން ކުރާ ތިލަ އާއި މިނޫނަސް މިފަދަ ތޫނުތަކެތި ނައްތާލާނީ އެތަކެތި ވަކިކޮށް އަންދާލައިގެންނެވެ. (މިފަދަ ތަކެތި ހުންނާނީ ހޮސްޕިޓަލުގެ ފަރާތުން ވަކިކޮށް، ވަކިވަކި އެއްޗެއްސަށް އަޅާފައެވެ. )

ޅ. އަންދާލައިގެން ނައްތާލަންޖެހޭ ބާވަތްތަކުގެތެރޭގައި ހިމެނޭ އެއްވެސް އެއްޗެއް ކުނިގޮނޑަށް ގެންގޮސްގެން ނުވާނެއެވެ. މިފަދަ ތަކެތި އަންދާލަންވާނީ ހޮސްޕިޓަލުގައި ބެހެއްޓިފައިވާ އިންސިނެރޭޓަރުގައެވެ.

6. އިތުރު ބަޔާން

ހ. މަސައްކަތަށް ބޭނުންވާ އެންމެހައި ތަކެތި ހޯދަންޖެހެނީ މަސައްކަތާއި ޙަވާލުވާ ފަރާތުން ކަމަށް ވުމާއިއެކު ތަކެތި ހޯދުމުގެ ކުރިން އެތަކެތި މަސައްކަތުގައި ބޭނުންކުރުމުގެ ހުއްދަ ހޯދުމަށްޓަކައި ވެރިފަރާތަށް ހުށަހަޅަން ވާނެއެވެ. ތަކެތި ބޭނުންކުރަންވާނީ ވެރިފަރާތުން ހުއްދަ ހޯދުމަށްފަހުގައެވެ. ވެރިފަރާތުން ހުއްދަ ނުހޯދައި އެއްވެސް ބާވަތެއް މި މަސައްކަތުގައި ބޭނުން ކޮށްގެން ނުވާނެއެވެ.

ށ. މަސައްކަތަށް ގެނެވޭތަކެތި ރައްކާކޮށްފައި ބަހަށްޓަންވާނީ އެކަށީގެންވާ ރައްކާތެރިކަމުގެ ފިޔަވަޅު އެޅުމާއެކު ހަލާކު ނުވާގޮތަށެވެ. އަދި ތަކެތި ގުދަން ކުރުމުގައި އެތަކެތި އުފެއްދި ފަރާތުގެ އިންސްޓްރަކްޝަނާއި އެއްގޮތަށް ޢަމަލުކުރުމަށް އްޞަ ސަމާލުކަމެއް ދޭންވާނެއެވެ. އަދި ހޮސްޕިޓަލްގެ ތަނެއް ކުއްލި ގޮތަކަށް ސާފުކުރުމަށް އެދިއްޖެ ނަމަ ވަގުތުން އެތަނެއް ސާފުކޮށްދޭންވާނެއެވެ.

ނ. ޑިއުޓީއަދާކުރާ ކޮންމެ މުވައްޒަފަކަށް އަހަރަކު 2 ޔުނިފޯރމް ދެވެންވާނެއެވެ. ޔުނިފޯރމްގެގޮތުގައި އޮފީސްހެދުމެއް ނުވަތަ ދިވެހި ހެދުމެއް ބޭނުންކުރެވިދާނެއެވެ. ޔުނިފޯރމް ހުނަންވާނީ ނޫކުލައިގެ ހެދުމާއި ކަޅުކުލައިގެ ބުރުގާއެވެ. ޔުނިފޯމާއިއެކު ކާކުކަން އަންގައިދޭ ކާޑު ކޮންމެމުވައްޒަފަކުވެސް ޑިއުޓީގަޑީގައި ބޭނުންކުރަންވާނެއެވެ.